عثمانلی دؤولتی گورجوستان، ائرمنیستان و آذربایجان ایله آیری-آیری دوستلوق و امکداش‌لیق موقاویله‌لری ایمضالاماق اۆچون چالیشیردی. تورکیه قافقازدا ائدجیی حربی حرکاتین تهلوکه‌سیز بیر شکیلده یورودوله بیلمه‌سی اۆچون بعضی ایستراتئژی بؤلگه‌لرله دمیر یول‌لارینی نظارتی آلتینا آلماق و ائرمنی و گورجو قوه‌لری‌نین تورک حربی حرکاتینا موداخیله ائده بیلمه‌یه‌جک بیر وضعیته گتیریلمه‌سینی تعمین ائتمک ایستییردی. تورک‌لرین گورجو و ائرمنی‌لره قبول ائتدیرمه‌یه چالیشدیغی بۇ ایستک‌لره آلمان‌لار شدتله قارشی چیخدی. آلمان‌لار گورجولرله پوتیده ایمزالادیق‌لاری موقاویله ایله باتوم-تیفلیس دمیر یولونون نظارتینی اله کئچیردی‌لر. بونونلا دا کیفایتلنمه‌ین آلمان‌لار روس‌لارا اسیر دوشن عسگرلرین‌دن بیرلیک‌لر قورماغا باشلادی‌لار. ائرمنی‌لر ایسه تیفلیس-جولفا دمیر یولونون نظارتینی آلمان‌لارا وئرمک ایستییردی‌لر. عثمانلی دؤولتی بۇ دییشیک‌لیک‌لر قارشی‌سیندا لازیم گلن چالیشمالاری سۆرعتله تاماملایاراق، ایستک‌لرینی قبول ائتدیردی. باتومدا 31 مای 1918-جی ایلده ائرمنی‌لرله، 3 یون 1918-جی ایلده ده گورجولرله دوستلوق و امکداش‌لیق موقاویله‌لری ایمضالادی.